=== Direktør for Akademiet ===
Få dage efter fjernedes den fortjente Eigtved. Under den myndige [[J.F.J. Saly|Salys]] direktorat havde Pilo kun ringe indflydelse på Charlottenborg; men da Saly [[1771]] nedlagde direktoratet, blev Pilo hans eftermand. For at skaffe Akademiet en mægtig beskytter foranledigede Pilo, at [[arveprins Frederik]] udnævntes til præses ([[1772]]), men da præses første gang indfandt sig i Akademiet på dettes stiftelsesdag, holdt Pilo ikke den sædvanlige hyldesttale til prinsen, hvad denne næppe har glemt Pilo. Det er da også øjensynligt, at Pilo fra tiden omkring [[Johann Friedrich Struensee]]s fald ikke mere var i nåde på de høje steder, og han, som var en stolt mand med stærk selvfølelse, har mulig undertiden stødt de store og mægtige for hovedet ved djærv optræden.
Maleri Organisationer Uddannelsesinstitutioner